Монтекристо (марка на пури)

thumb|right|180px|Логото на Монтекристо
**Монтекристо** (шпан. *Montecristo*) — име на две марки на висококвалитетни пури, една кубанска (Хабанос СА), а друга доминиканска (Алтадис).

## Историја
thumb|right|250px|Кутија Монтекристо No. 2
thumb|right|250px|Кутија Монтекристо Robustos Edición Limitada 2006
thumb|right|250px|Кутија Монтекристо Edmundo
Марката „Монтекристо“ е создадена во 1935 од Менендез, Гарсија и Д-р, тогашните сопственици на популарната марка на пури Х. Упман. По купувањето на оваа марка од Ј. Франкау & Д-р, Менендез и Гарсија решиле да почнат со производство на свои пури во рамките на редовната производна линија на Х. Упман, наречени *H. Upmann Montecristo Selection*.

Марката го добила името од романот на Александар Дима со наслов *[[Гроф Монте Кристо]]*, кој бил доста популарен избор на книга кај виткачите за да им биде читана од *лектор* додека работат.

На инсистирање на британската фирма Џон Хантер (која подоцна се споила со Ј. Франкау & Д-р и ја формирале фирмата Хантер & Франкау, единствениот увозник на кубански пури во Велика Британија), името на марката се крати само на *Монтекристо* и се прави ново лого: жолто-црвеното лого со вкрстени мечеви кое го знаеме и денес.

Преку напорите на Алфред Данхил д.о.о., марката Монтекристо станува многу популарна ширум светот, и денес претставува околу 50% од светската потрошувачка на пурите на Хабанос СА; со тоа ова е најпопуларната марка на кубански пури во светот. По Кубанската револуција и национализацијата на стопанството во 1961, Менендез и Гарсија се селат на Канарските Острови, каде одново ја основаат истата марка. Подоцна влегуваат во спор со Кубатабако околу авторските права врз марката, и се приморани да се откажат. Во средината на 1970-тите, производната дејност се преселува во Ла Романа во Доминиканската Република, и марката се пласира во САД, каде правата на Куба врз марката не се признаваат заради ембаргото. Денес Менендез, Гарсија и Д-р е во сопственост на Алтадис, кои го управуваат со пласманот и маркетингот на марката во САД.

Првично марката се состоела само од пет големини наречени со броеви, и останала таква сѐ до национализацијата, со исклучок на додавањето на пура во туба во 1940-тите. Со смената на управата во 1959, еден од врвните виткачи, Хосе Мануел Гонсалес бил унапреден во шеф на одделение, и со тоа марката добила нов карактер. Во 1970-тите и 1980-тите се додадени пет нови големини: A, Especial No. 1 и 2, Joyita и Petit Tubo. Биле воведени и три други големини, No. 6, No. 7 и B, но потоа биле укинати, иако големината B излегува во многу мали количества секоја година во Куба.

Низ 1970-тите и 1980-тите, популарноста на Монтекристо сѐ повеќе расте и марката се зацрврстува како една од најпродаваните кубански марки на пури. Поконкретно, пурата Монтекристо No. 4 е најпопуларната (најпродаваната) пура во светот.

Во 2004 во рамките на редовната производна линија е додаден и моделот Edmundo, голема пура со големина „робусто“, именувана по јунакот на книгата *Гроф Монте Кристо*, Едмонд Дантес.

Монтекристо исто така редовно е избирана марка во годишните изданија на Хабанос СА наречени *Edición Limitada*, кои се пури со потемни одлежани омоти, а постојат и бројни „ограничени изданија“ на Монтекристо по посебни прилики, јубилеи, годишниот Хабанос Фестивал, добротворни настани и др.

Монтекристо произведуваат и три машински-изработени цигариљоси: Mini, Club и Purito.

### ''[[Витоли]]'' на кубанскиот Монтекристо

thumb|right|270px|Производната линија на Монтекристо

Ова е список на *витоли* (големини) во рамките на производната линија на Монтекристо со нивните големини во англиски и европски мерни единици, нивните *vitolas de galera* (фабрички имиња), и конвенционални називи во американскиот жаргон за пури.

*Рачно-изработени витоли*
* No. 1 - 6 1/2" x 42 (165 x 16.67&nbsp;mm) Cervantes, лонсдејл
* No. 2 - 6 1/8" x 52 (156 x 20.64&nbsp;mm) Pirámide, пирамида или торпедо
* No. 3 - 5 5/8" x 42 (142 x 16.67&nbsp;mm) Corona, корона
* No. 4 - 5 1/8" x 42 (129 x 16.67&nbsp;mm) Mareva, пети корона
* No. 5 - 4" x 40 (102 x 15.87&nbsp;mm) Perla, тре пети корона
* A - 9 1/4" x 47 (235 x 18.65&nbsp;mm) Gran Corona, пресиденте или гигант
* Especial No. 1 - 7 1/2" x 38 (192 x 15.08&nbsp;mm) Laguito No. 1, долга панатела
* Especial No. 2 - 6" x 38 (152 x 15.08&nbsp;mm) Laguito No. 2, панатела
* Joyita - 4 1/2" x 26 (115 x 10.32&nbsp;mm) Laguito No. 3, цигариљо
* Tubo - 6 1/8" x 42 (155 x 16.67&nbsp;mm) Corona Grande, долга корона
* Petit Tubo - 5 1/8" x 42 (129 x 16.67&nbsp;mm) Mareva, пети корона
* Edmundo - 5 3/8" x 52 (135 x 20.64&nbsp;mm) Edmundo, робусто

*Edición Limitada*
* Double Corona (2001) - 7 5/8" x 49 (194 x 19.45&nbsp;mm) Prominente, двојна корона
* Robusto (2001) - 4 7/8" x 50 (124 x 19.84&nbsp;mm) Robusto, робусто или ротшилд
* C (2003) - 5 5/8" x 46 (143 x 18.26&nbsp;mm) Corona Gorda, торо
* D (2005) - 6 3/4" x 43 (170 x 17.07&nbsp;mm) Dalia, лонсдејл
* Robusto (2006) - 4 7/8" x 50 (124 x 19.84&nbsp;mm) Robusto, робусто или ротшилд

*Специјални изданија*
* Millennium Reserve Robusto - 4 7/8" x 50 (124 x 19.84&nbsp;mm) Robusto, робусто или ротшилд
* B - 5 3/8" x 42 (135 x 16.67&nbsp;mm) Cosaco, корона

## Поврзано
* Марки на пури

## Надворешни врски
* Портал на Хабанос С.А.   
* Рецензии на пурите на Монтекристо  

Категорија:Пури